Gradska vijećnica - Wikipedia, slobodna enciklopedija

# Gradska vijećnica

### Sa Wikipedije, slobodne enciklopedije

Gradska vijećnica u Sarajevu

Gradska vijećnica se nalazi u Sarajevu nedaleko od Baščaršije na Mustaj-pašinom mejdanu i predstavlja najljepši i najreprezentativniji objekat iz austrougarskog perioda građen u pseudo-maurskom stilu. (U ovom stilu rađena je većina objekata što ih je u Sarajevu ostavila austrougarska vlast, sinonim za austrougarski period u BiH: zaštitni znak tog vremena). Prvi projekat je uradio Karl Paržik, a kako se ovaj nije svidio ministru Benjaminu Kalaju, izrada novog je povjerena Alexandru Witeku. Kao uzor u izradi ovog projekta poslužila mu je džamija Kemala II zbog čega je dva puta odlazio u Kairo. Kako je Witek navodno, upravo zbog ovog projekta, umno obolio i izvršio samoubistvo, završetak njegovog projekta je povjeren 1894. godine Ćirilu M. Ivekoviću. Uporedo sa izradom i razradom projekta tekla je i izgradnja objekta od 1892. do 1894. godine. Objekat gradske vijećnice zvanično je predat na upotrebu 1896. godine.

## [uredi] Oštećenje

Za vrijeme srpske opsade Sarajeva od 1992. do 1995. godine Vijećnica je bila više puta granatirana od strane prvo JNA, a onda i VRS-a. Po nekim izvorima u direktnim granatiranjem vijećnice koristile su se u fosforne bombe koje su imale veliku temperaturu gorenja pri ekploziji.

Dana 25. na 26. august 1992. godine zapaljena je zgrada Vijećnice, a u vatrenoj stihiji je nestao Katalog Nacionalne i univerzitetske biblioteke Bosne i Hercegovine, oko 80 posto knjižnog fonda i dokumenata koji svjedoče o historiji BiH. Unutrašnjost vijećnice je gotovo potpuno uništen u požaru koji je uslijedio nakon granatiranja.

## [uredi] Rekonstrukcija

Početna faza rekonstrukcije je još u toku. Trenutno je završena tek ograničena rekonstrukcija unutrašnjosti gdje su samo pojedini detalji restaurirani. Daljnje faze rekonstrukcije nisu poznate.

Preuzeto sa: "http://bs.wikipedia.org../../../g/r/a/Gradska_vije%C4%87nica.html"

Kategorije: Građevine u Bosni i Hercegovini | Građevine u Sarajevu | Rat u Bosni i Hercegovini

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Česky